钦定古今图书集成/明伦汇编/闺媛典/第128卷 > 樊静妻叶氏
## 钦定古今图书集成/明伦汇编/闺媛典/第128卷 > 樊静妻叶氏

按《广信府志》：“叶氏，樊静妻，名淑慧，贵溪人。年十六归
静，甫五月而静亡，哀毁逾节。母以其少而无嗣，欲改
适之，淑慧悲号，欲以死殉，母竟不能夺。樊故贫，纺绩
养姑，姑死，葬祭如礼。嫠居五十年，衰绖不去身。初病
目几盲，母家欲疗之，氏泣曰：‘未亡人，亟死无憾，何以
疗为’？”未期月复明。